**2022 METŲ VEIKLOS ATASKAITA**

Vilniaus darželio-mokyklos „Šaltinėlis“ 2022 m. strateginiame plane ir 2022 metų veiklos plane numatytus tikslus ir uždavinius sėkmingai įgyvendinome.

1. Ugdymo proceso modernizavimas.

 - Pagerinti ugdymo(si) proceso kokybę, atsižvelgiant į individualius ugdytinių gebėjimus bei užtikrinant sklandų, efektyvų vaikų pasiekimų ir pažangos vertinimą ypatingą dėmesį skiriant IU ir PU dermės užtikrinimui.

Mokytojai tobulino savo gebėjimus dalyvaudami kvalifikacijos kėlimo seminaruose apie vaikų pasiekimų ir pažangos vertinimą ir dalijosi gerąja mokinių pasiekimų ir pažangos vertinimo metodikos taikymo patirtimi, pristatė stipriąsias ir tobulintinas sritis, numatė taikomos metodikos tobulinimo gaires (mokytojų pranešimai).

Parengta nauja mokinių pasiekimų ir pažangos vertinimo sistema ir pristatyta tėvams.

Gerinant lietuvių kalbos kalbinio ir kultūrinio raštingumo kokybę sudarytos sąlygos lietuvių kalbos tobulinimui, kiekvienoje klasėje buvo skirtos papildomos valandos - konsultacijos. Įkimokyklinio ir priešmokyklinio ugdymo grupėse organizuoti lietuvių kalbos užsiėmimai.

2. Tautiškumo, pilietiškumo bei tolerancijos ugdymas.

- Gerinti mokinių tarpusavio santykius ir bendravimą dalyvaujant prevencinėse programose.

Įstaigos mokiniai ir ugdytiniai sėkmingai dalyvavo tarptautinėse prevencinėse programose „Krokus“, „Zipio draugai“.

Dalyvaudami Vilniaus miesto tautinių mažumų mokyklų 3-4 klasių mokinių lietuvių kalbos olimpiadoje, meninio skaitymo konkursuose, dailaus rašto, piešimo konkursuose mokiniai įtvirtina mokymosi pasiekimus už mokyklos ribų, ugdomi jų kalbiniai gebėjimai ir bendravimo kompetencija, kūrybiškumas.

3. Saugios ir modernios ugdymo(si) aplinkos kūrimas.

- Atnaujinti informacinę ir techninę bazę.

Visose klasėse įrengtos interaktyvios lentos.

Visos mokyklos klasės aprūpintos mokymo priemonėmis, įsigytomis pagal paramos mokyklai programą (atnaujinti vadovėliai, įsigytos interaktyvios mokymosi priemonės Wordwall, Eduka, skaitmeninė biblioteka „Vyturys“, interaktyvios grindys).

Siekiant gerinti klasės mikroklimatą, du kartus per metus buvo vykdomos anoniminės mokinių apklausos, kuriose dalyvavo 84 proc. mokinių.

4. Ugdyti mokytojų kūrybingumą, išradingumą, siekiant profesinio tobulėjimo.

- Organizuoti kryptingą mokytojų kvalifikacijos kėlimą.

Remiantis kvalifikacijos tobulinimo poreikių analize, 90 proc. mokytojų ir pagalbos vaikui specialistų išklausę privalomus kursus.

Per metus mokytojai dalyvavo ne mažiau kaip 5 kvalifikacijos kėlimo renginiuose ir seminaruose.

80 proc. mokytojų ir pagalbos mokiniui specialistų dalyvavo mokymuose nuotoliniu būdu.

Pagal metodinėje grupėje patvirtintą planą mokytojai organizavo atviras veiklas mokyklos,

Rajono ir miesto mokytojams. Mūsų mokyklos mokytojai dalyvavo miesto organizuotose atvirose veiklose.